
Nr.8
6.p.
Par nekustamā īpašuma – dzīvokļa Rīgas ielā 8-7 (Olainē)

atsavināšanas izsoles atzīšanu par nenotikušu

Tiek dots vārds: Andrim Bergam
Saskaņā ar Olaines novada pašvaldības domes 2026.gada 17.jūnija sēdes lēmuma “Par Olaines novada pašvaldības nekustamā īpašuma (zemes) atsavināšanu elektroniskā izsolē” 1.1.punktu dome nolēma atsavināt publiskā elektroniskā izsolē Olaines novada pašvaldībai piederošo nekustamo īpašumu - dzīvokli Rīgas ielā 8-7, Olainē, Olaines novadā (kadastra numurs 80099004390), noteica atsavināšanas nosacīto cenu (sākumcenu), atsavināšanas izsoles soli, atsavināšanas nodrošinājumu un apstiprināja izsoles noteikumus - 1.pielikums “Nekustamā īpašuma - dzīvokļa Rīgas ielā 8-7, Olainē, Olaines novadā (kadastra numurs 80099004390) elektroniskās izsoles atsavināšanas noteikumi” (turpmāk – Izsoles noteikumi).
Publikācija par nekustamā īpašuma - dzīvokļa Rīgas ielā 8-7, Olainē, Olaines novadā (kadastra numurs 80099004390), atsavināšanas izsoli publicēta plašsaziņas līdzekļos: 2026.gada 2.jūlijā Elektronisko izsoļu vietnē https://izsoles.ta.gov.lv, reģ.                                       Nr. CITI/4627/2026-EIS, Latvijas Republikas oficiālajā izdevumā “Latvijas Vēstnesis” 2026.gada 8.jūlijā Nr.128, oficiālā publikācija Nr. 2026/128.IZ18, Olaines novada pašvaldības oficiālajā tīmekļvietnē, Facebook.
Saskaņā ar Izsoles noteikumu:

1.10.punktu, atsavināšanas izsole notika Elektronisko izsoļu vietnē https://izsoles.ta.gov.lv no 2026.gada 9.jūlija plkst.13:00 līdz 2026.gada 10.augustam, plkst.13:00;

4.1.punktu, izsoles pretendentu  pieteikšanās  un reģistrācija Elektronisko izsoļu vietnē https://izsoles.ta.gov.lv notika no 2026.gada 9.jūlija  plkst.13:00 līdz 2026.gada 29.jūlijam, plkst.23:59;
6.5.punktu, izsoles rezultātus apstiprina Olaines novada pašvaldības dome kārtējā domes sēdē;

7.1.1.apakšpunktu, izsole tiek atzīta par nenotikušu, ja uz izsoli nav autorizēts neviens izsoles dalībnieks.

Atbilstoši noteikumu 4.1.punktam, līdz 2026.gada 29.jūlijam, plkst.23:59 Elektronisko izsoļu vietnē https://izsoles.ta.gov.lv uz atsavināšanas publisko elektronisko izsoli nepieteicās un nereģistrējās neviena persona, līdz ar to nekustamā īpašuma - dzīvokļa Rīgas ielā 8-7, Olainē, Olaines novadā (kadastra numurs 80099004390) izsole saskaņā ar Izsoles noteikumu 7.1.1.apakšpunktu atzīstama par nenotikušu un saskaņā ar Izsoles noteikumu 6.5.punktu lēmumu par izsoles atzīšanu par nenotikušu pieņem Olaines novada pašvaldības dome.

Pamatojoties uz Publiskas personas mantas atsavināšanas likuma 31.panta pirmo daļu, ja neviens pircējs nav pārsolījis izsoles sākumcenu, izsole ar augšupejošu soli atzīstama par nenotikušu.

Ar 2026.gada 11.augusta Aktu Nr. 4637643/0/2026-AKT “Akts par izsoles atzīšanu par nenotikušu” (Akts elektroniski sagatavots elektronisko izsoļu vietnē un ir derīgs bez paraksta) izsole atzīta par nenotikušu, ievērojot to, ka izsolei nav autorizēts neviens izsoles dalībnieks.

Ievērojot iepriekš minēto, 2026.gada 11.augusta Aktu Nr. 4637643/0/2026-AKT “Akts par izsoles atzīšanu par nenotikušu”, 2026.gada 17.jūnija “Nekustamā īpašuma - dzīvokļa Rīgas ielā 8-7, Olainē, Olaines novadā (kadastra numurs 80099004390) elektroniskās izsoles atsavināšanas noteikumi”  6.5.punktu, Finanšu komitejas 2026.gada 19.augusta sēdes protokolu Nr.8 un, pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 31.panta pirmo daļu, atklāti balsojot ar 12 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Lukaševics, J.Precinieks, pret nav, atturas nav, dome nolemj:

Atzīt nekustamā īpašuma - dzīvokļa Rīgas ielā 8-7, Olainē, Olaines novadā (kadastra numurs 80099004390) atsavināšanas izsoli (reģistrēts Elektronisko izsoļu vietnē https://izsoles.ta.gov.lv 2026.gada 2.jūlijā,  reģ. Nr. CITI/4627/2026-EIS) par nenotikušu.

A.Bergs

